**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1068**

 ВЗЕТО С ПРОТОКОЛ **№ 42**  ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **08.08.2018 година**

**ОТНОСНО: Промяна на Решение № 927 от 29.03.2018 г. за Осигуряване на средства от „Фонд за органите на местното самоуправление в България - ФЛАГ” ЕАД за изпълнение на проект BG16RFOP001-1.038-0002-C01 „Мерки за повишаване качеството на средата на обучение в общински училища и детски градини в гр. Карлово и филиали”.**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1, т. 12 от Закона за местното самоуправление и местната администрация, предвид изложеното в предложение № 93-00-1877 от 02.08.2018 г., Общински съвет Карлово

**Р Е Ш И :**

Променя Решение № 927 от 29.03.2018 г., в точка 1, подточка 1:

1. Община Карлово да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме краткосрочен общински дълг с цел реализацията на проект:BG16RFOP001-1.038-0002-С01 „Мерки за повишаване качеството на обучение в общински училища и детски градини в гр. Карлово и филиали”, финансиран от Оперативна програма „Региони в растеж“ 2014 - 2020 г. приоритетна ос 1 „Устойчиво и интегрирано градско развитие“, схема „Изпълнение на интегрирани планове за градско възстановяване и развитие 2014 - 2020 - Карлово“, при следните основни параметри:

* Максимален размер на дълга - 1 259 977,08 лева (един милион двеста петдесет и девет хиляди деветстотин седемдесет и седем лева и осем стотинки)
* Валута на дълга – лева
* Вид на дълга - краткосрочен дълг, поет с договор за общински заем;
* Условия за погасяване:

- Срок на погасяване - до 12 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване.

**МОТИВИ:** С Решение № 927 от 29.03.2018 г. Общински съвет - Карлово е дал съгласието си Община Карлово да кандидатства за Осигуряване на средства от „Фонд за органите на местното самоуправление в България - ФЛАГ” ЕАД за изпълнение на проект BG16RFOP001-1.038-0002-C01 „Мерки за повишаване качеството на средата на обучение в общински училища и детски градини в гр. Карлово и филиали”.

Срокът на сключения договор за безвъзмездна финансова помощ по проекта е до 18.11.2018 г. Към настоящия момент, Община Карлово е подала искане за междинно плащане, като процесът по неговото разглеждане и верифициране е със срок 90

календарни дни, съгласно указанията на Управляващия орган на Оперативна програма „Региони в растеж 2014 - 2020 г.“ (УО на ОПРР). Преди окончателното становище на УО на ОПРР относно внесеното искане за междинно плащане, Община Карлово не може да подаде ново искане за междинно плащане, тъй като електронната система по отчитане и управление на проекти финансирани от Европейския съюз (ИСУН 2020) не позволява въвеждането на следващо искане за плащане.

Предвид предстоящото приключване на проектните дейности и свързаната с това необходимост от извършване на разплащания към избраните изпълнители по проекта, както и съгласно отправена от страна на УО на ОПРР препоръка, относно непредприемане на мерки по подаване на искания за междинни плащания три месеца преди изтичане срока за изпълнение на договора за безвъзмездна финансова помощ (имайки предвид технологичния срок за разглеждане и одобряване на искане за междинно плащане - 90 календарни дни), възниква необходимостта от осигуряване на финансови средства за приключване на дейностите по разплащания, и свързаното с това подаване на искане за окончателно плащане.

Поради тази причина е необходима промяна на Решение на Общински съвет - Карлово с № 927 от 29.03.2018 г. по отношение стойността на необходимите средства за приключване на проекта.

**инж. ТЕОДОР ШОЙЛЕКОВ**

**ПРЕДСЕДАТЕЛ на**

 **Общински съвет Карлово:**

**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 1069**

 ВЗЕТО С ПРОТОКОЛ **№ 42**  ОТ ЗАСЕДАНИЕ НА ОБЩИНСКИ

 СЪВЕТ КАРЛОВО, ПРОВЕДЕНО НА **08.08.2018 година**

**ОТНОСНО: Допълване на Решение № 714 взето с Протокол № 26 от заседание на Общински съвет - Карлово, проведено на 31.08.2017 година.**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1, т. 19, във връзка с чл.21, ал.1, т.8 от Закона за местното самоуправление и местната администрация, предвид изложеното в предложение № 04-10 /1/ от 02.08.2018 г., Общински съвет Карлово

**Р Е Ш И :**

Допълва свое Решение № 714 взето е Протокол № 26 от заседание на Общински съвет - Карлово, проведено на 31.08.2017 г., като включва точка 2, със следното съдържание:

**„2. След безвъзмездното придобиване на собствеността върху самостоятелен имот в землището на с. Васил Левски, община Карлово, представляващ сграда за помпено и хлориране, ЗП 29 кв.м., на един етаж, масивна конструкция, попадаща в поземлен имот № 000471 по КВС, сградата е функционално свързана с иифраструктурни съоръжения - водохващане на стойност 10 340 лв. и гравитачен водопровод на стойност 191 430 лв., съгласно Акт за публична държавна собственост № 2125 от 29.06.2018 г., Община Карлово поема ангажимент да съдейства да не се възпрепятства водоснабдяването на военните формирования от състава на Сухопътните войски и Съвместното командване на силите, ползващи инфраструктурните съоръжения, цитирани в акта за публична държавна собственост. “**

**МОТИВИ:** На свое заседание на 31.08.2017 **г.** Общински съвет — Карлово е взел решение № 714, с което на основание чл. 21, ал. 1, т. 19, във връзка е чл. 21, ал. 1, т. 8 от Закона за местното самоуправление и местната администрация, е оправомощил Кмета на Община Карлово - д-р Емил Кабаиванов да инициира промяна на собствеността на водопровод, стопанисван от Министерство на отбраната, преминаващ през местността „Навалийска река”, в землището на с. Васил Левски, община Карлово.

Във връзка с изпълнението на горепосоченото решение е стартирана процедура в Министерство на отбраната за безвъзмездно предоставяне на имот, функционално свързан с инфраструктурни съоръжения, с цел осигуряване на водоснабдяването на с. Васил Левски, общ. Карлово.

Обособен е самостоятелен имот в землището на с. Васил Левски, общ Карлово, представляващ сграда за помпено и хлориране, ЗП 29 кв.м., попадаща в поземлен имот № 000471 по КВС, съгласно Акт за публична държавна собственост № 2125 от 29.06.2018 г.

С Писмо вх. № 04-10-11 от 27.07.2018 г. от Главния директор на Главна дирекция „Инфраструктура на отбраната“ към Министерството на отбраната е направено предложение да бъде допълнено Решение № 714 взето с Протокол № 26 от заседание на Общински съвет - Карлово, проведено на 31.08.2017 г., като в същото бъде заложено, че след придобиване безвъзмездно горепосочения имот Община Карлово поема ангажимент да съдейства да не се възпрепятства и водоснабдяването на военните формирования от състава па Сухопътните войски и Съвместното командване на силите, ползващи инфраструктурните съоръжения, цитирани в акта за публична държавна собственост,

**инж. ТЕОДОР ШОЙЛЕКОВ**

**ПРЕДСЕДАТЕЛ на**

**Общински съвет Карлово:**